Nkandla-verslag: “Oorweeg kriminele vervolging” – ANCNkandla Die ANC is besorg oor die bedrag wat aan opgraderings spandeer is by pres. Jacob Zuma se privaatwoning in Nkandla, KwaZulu-Natal. “Alhoewel ons kennis neem dat die eintlike koste van die werk wat gedoen is, R71 miljoen beloop, is die ANC steeds besorg oor hierdie bedrag en ons wil bepaal of dit geregverdig en markverwant is,” het Gwede Mantashe, sekretaris-generaal van die ANC, Donderdag aan verslaggewers in Johannesburg gesê. “Ons neem ook kennis dat sekere kostes van sekere gedeeltes van die projek te hoog is. “Streng stappe sal gedoen word teen diegene wat betrokke was in sulke bedrieglike en korrupte aktiwiteit, ongeag van wie betrokke was of watter poste hulle in die staat of privaatsektor beklee.” “Ons versoek dat die Spesiale Ondersoekeenheid (SOE) dringend sy ondersoek oor die saak sal afhandel,” het Mantashe gesê. “As die ANC glo ons dat die regering nie net kriminele vervolging moet oorweeg nie, maar ook om die waarde te probeer herwin en die betrokke maatskappye of individue, wat moontlik onregmatig voordeel getrek het uit die proses, op ŉ swartlys te plaas.” Thulas Nxesi, minister van openbare werke, het Donderdag gesê bewerings dat Zuma staatshulpbronne gebruik het om Nkandla te bou en op te knap, is ongegrond. Hy het die uitslag van ŉ taakspan se verslag bekend gemaak. Klik hier om meer te lees.